**Бас Дост** (нідэрл.: Bas Dost; нар. 31 мая 1989, Дэвентэр, Нідэрланды) — нідэрландскі футбаліст, нападнік клуба НЕК з Неймегена. Ігрок нацыянальнай зборнай Нідэрландаў (2015—2018).

Клубная кар’ера
---------------

Бас дэбютаваў у прафесійным футболе ў 2007 годзе ў камандзе «Эмен», аднак у 2008 годзе перайшоў у клуб Эрэдывізіі «Хераклес». Гэтае пагадненне абышлося для клуба з Алмела ў 300 тысяч еўра. Дзякуючы добраму сезона ў новай каманды з’явіліся чутка пра пераход іграка ў амстэрдамскі «Аякс», аднак 18 мая 2010 года Дост стаў футбалістам «Херэнвена».

У новым клубе Бас працягваў паказваць добрую гульню, а 10 снежня 2011 года нават забіў усе 5 галоў у браму клуба «Эксельсіёр» (0:5). 1 чэрвеня 2012 года стала вядома пра пераход іграка ў нямецкі «Вольфсбург». У дэбютнай гульні 25 жніўня 2012 года супраць «Штутгарта» Бас адразу адзначыўся голам. 14 лютага 2015 года Дост адзначыўся чатыры разы ў звышвыніковай гульні супраць «Баера», якая скончылася перамогай «Вольфсбурга» з лікам 4:5.

У жніўні 2016 года перайшоў у лісабонскі «Спортынг». У маі 2018 года пацярпеў пры нападзенні на каманду фанатаў, і ў чэрвені разам з шэрагам іншых ігракоў у аднабаковым парадку разарваў кантракт са «Спортынгам». Аднак, пасля звальнення прэзідэнта клуба Бруну ды Карвалью ў ліпені 2018 года вярнуўся ў партугальскі клуб.

У жніўні 2019 года вярнуўся ў Германію, падпісаўшы трохгадовы кантракт з франкфурцкім «Айнтрахтам». У снежні 2020 года была дасягнута дамоўленасць аб пераходзе нападніка ў бельгійскі «Бругэ». Пакінуў «Бругэ» па закачнэнні кантракта ў чэрвені 2022 года.

У ліпені 2022 года далучыўся да «Утрэхта», а ў жніўні 2023 года папоўніў склад НЕКа.

Міжнародная кар’ера
-------------------

28 сакавіка 2015 года дэбютаваў у нацыянальнай зборнай Нідэрландаў у адборачным матчы Еўра-2016 супраць Турцыі (1:1).

У красавіку 2018 года абвясціў аб завяршэнні кар’еры ў зборнай з-за адсутнасці поспехаў (Нідэрланды не прайшлі ў фінальныя часткі чэмпіянату Еўропы 2016 і чэмпіянату свету 2018).

Дасягненні
----------

**«Вольфсбург»**:

* Уладальнік Кубка Германіі: 2015
* Уладальнік Суперкубка Германіі: 2015

**«Спортынг»**:

* Уладальнік Кубка Партугаліі: 2019
* Уладальнік Кубка партугальскай лігі (2): 2018, 2019

**«Бругэ»**:

* Чэмпіён Бельгіі (2): 2021, 2022
* Уладальнік Суперкубка Бельгіі: 2021

Крыніцы
-------

1. ↑  Bas Dost // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Bas Dost // As — Madrid: Grupo PRISA, 1967.<a href='https://wikidata.org/wiki/Track:Q2807'></a><a href='https://wikidata.org/wiki/Track:Q1466106'></a><a href='https://wikidata.org/wiki/Track:Q719880'></a>
3. ↑  Wolfsburg win thriller at Bayer Leverkusen thanks to Bas Dost’s four-goal haul. The Guardian
4. ↑  Дост перешел из «Вольфсбурга» в лиссабонский «Спортинг». by.tribuna.com
5. ↑  Дост, Карвалью, Фернандеш и Мартинш расторгли контракты со «Спортингом». by.tribuna.com
6. ↑  «Спортинг» подтвердил возвращение Доста. by.tribuna.com
7. ↑  «Айнтрахт» подписал Баса Доста. Он забил 76 голов за 3 сезона в чемпионате Португалии. by.tribuna.com
8. ↑  Бас Дост перешел из "Айнтрахта" в "Брюгге". football.by

|  |  |
| --- | --- |
| ⚙️   Тэматычныя сайты | AS.com · BDFA · eu-football.info (ігрок) · FBref.com · FootballDatabase.eu · ForaDeJogo (ігрок) · Fussballdaten.de · National Football Teams.com · Soccerway · playmarkerstats.com (ігрок) · Transfermarkt (ігрок) · Voetbalstats · worldfootball.net (ігрок) · УЕФА |
| Слоўнікі і энцыклапедыі | Munzinger |
| Нарматыўны кантроль | GTAA: 212083 |